Ilm-fan va taʼlim sohasidagi davlat tashkilotlarida ilmiy, ilmiy-pedagogik va mehnat faoliyati bilan shugʻullanuvchi ilmiy darajaga ega xodimlarga qoʻshimcha haq toʻlash tartibi toʻgʻrisidagi nizomga ilmiy darajaga ega xodimlar mehnatini ragʻbatlantirish tartibini yanada takomillashtirishga qaratilgan oʻzgartirish va qoʻshimchalar kiritish haqida
(resolution, 2023-06-03)

Mamlakatimizda iqtisodiyot tarmoqlarini jadal innovatsion rivojlantirib, Uchinchi Renessans va yangi Oʻzbekistonning mustahkam poydevorini yaratish maqsadida ilmiy-intellektual salohiyatni kuchaytirish va ilm-fanni muntazam isloh qilish, ilmiy infratuzilmani modernizatsiya qilish ishlarini sifat jihatidan yangi bosqichga koʻtarish boʻyicha keng koʻlamli islohotlar amalga oshirilmoqda. Xususan, oʻtgan davrda jamiyatimizda ilmiy ziyolilarga boʻlgan hurmat-eʼtiborni yanada oshirish, shu jumladan, ilm-fan va ilmiy faoliyatni moliyalashtirish tizimini takomillashtirish, ilm-fan va taʼlim sohasida yuqori malakali kadrlarning bilim va tajribalarini amalda qoʻllashni moliyaviy ragʻbatlantirish uchun qoʻshimcha shart-sharoitlar yaratildi. Shu bilan birga, ilm-fan va taʼlim sohasidagi davlat tashkilotlarida ilmiy, ilmiy-pedagogik va mehnat faoliyati bilan shugʻullanuvchi ilmiy darajaga ega xodimlarga qoʻshimcha haq toʻlashning amaldagi tartibini doimiy takomillashtirib borish zarurati yuzaga kelmoqda. “Ilm-fan va ilmiy faoliyat toʻgʻrisida”gi, “Taʼlim toʻgʻrisida”gi Oʻzbekiston Respublikasining qonunlariga muvofiq, shuningdek, ilmiy, ilmiy-pedagogik va mehnat faoliyati bilan shugʻullanuvchi ilmiy darajaga ega xodimlarga qoʻshimcha haq toʻlash tartibini yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2019-yil 24-dekabrdagi 1030-son qarori bilan tasdiqlangan Ilm-fan va taʼlim sohasidagi davlat tashkilotlarida ilmiy, ilmiy-pedagogik va mehnat faoliyati bilan shugʻullanuvchi ilmiy darajaga ega xodimlarga qoʻshimcha haq toʻlash tartibi toʻgʻrisidagi nizomga ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: qoʻshimcha haqni ilmiy yoki ilmiy-pedagog xodimning asosiy lavozimi boʻyicha egallab turgan stavkasiga mutanosib ravishda har oyda hisoblanadigan bazaviy lavozim maoshiga nisbatan belgilash; davlat ilmiy dasturlari loyihalarini koʻrib chiqadigan ilmiy-texnik kengashlarda har bir aʼzolik (ishtirok etganlik) uchun qoʻshimcha haq miqdorini lavozim maoshiga nisbatan 15 foizgacha etib belgilash; akademik, tashkiliy-boshqaruv va moliyaviy mustaqillik berilgan oliy taʼlim muassasalarida kuzatuv kengashlarining qarorlariga muvofiq ilmiy darajaga ega xodimlarga budjetdan tashqari mablagʻlar hisobidan qoʻshimcha haq toʻlash imkoniyatini berish. 2. Mazkur qarorning bajarilishini nazorat qilish Oʻzbekiston Respublikasi oliy taʼlim, fan va innovatsiyalar vaziri I.Y. Abduraxmonov zimmasiga yuklansin. 1. 1-banddagi “ilm-fan va taʼlim” soʻzlari “ilm-fan, taʼlim va tajriba-konstruktorlik” soʻzlari bilan almashtirilsin. 2. 7-band quyidagi tahrirda bayon etilsin: “7. Qoʻshimcha haq xodim asosiy lavozim boʻyicha egallab turgan stavkasiga mutanosib ravishda har oyda hisoblanadigan bazaviy lavozim maoshiga nisbatan belgilanadi, bunda xodimning taʼtil davri uchun qoʻshimcha haq toʻlov amalga oshirilmaydi. Bunda, ushbu bandda nazarda tutilgan tartib oliy taʼlim muassasalari va ilmiy tashkilotlarning tasdiqlangan shtatlar jadvalida turuvchi asosiy ish faoliyati faqat ilmiy loyiha rahbari yoki ishtirokchisi boʻlgan ilmiy xodimlar lavozim maoshiga nisbatan ham tatbiq etiladi”. 3. 9-bandda: a) “b” kichik bandning birinchi xatboshisidagi “oʻyinlar” soʻzi “oʻyinlar, uslubiy qoʻllanmalar” soʻzlari bilan almashtirilsin; b) quyidagi mazmundagi “g1” kichik band bilan toʻldirilsin: “g1) davlat ilmiy dasturlari loyihalarini koʻrib chiqadigan ilmiy-texnik kengashlarda har bir aʼzolik (ishtirok etganlik) uchun lavozim maoshiga nisbatan 15 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim”; v) “z” kichik band quyidagi tahrirda bayon etilsin: “z) Scopus, Web of Science indeksatsiyalangan maʼlumotlar bazalariga kirgan jurnallarda eʼlon qilingan maqola (monografiya) uchun har bir muallifga lavozim maoshiga nisbatan quyidagicha belgilanadi. Bunda: 1. birinchi kvartilga (Q1) kirgan jurnallarda eʼlon qilingan maqola uchun har bir muallifga lavozim maoshiga nisbatan 30 foizgacha; 2. ikkinchi kvartilga (Q2) kirgan jurnallarda eʼlon qilingan maqola uchun har bir muallifga lavozim maoshiga nisbatan 20 foizgacha; 3. uchinchi kvartilga (Q3) kirgan jurnallarda eʼlon qilingan maqola uchun har bir muallifga lavozim maoshiga nisbatan 15 foizgacha; 4. toʻrtinchi kvartilga (Q4) va boshqa umumeʼtirof etilgan indeksatsiyalangan maʼlumotlar bazalaridagi jurnallarda chop etilgan maqolalarning har bir muallifiga lavozim maoshiga nisbatan 5 foizgacha; 5. Scopus, Web of Science indeksatsiyalangan maʼlumotlar bazalarda konferensiya materiallarida eʼlon qilingan har bir maʼruza muallifiga lavozim maoshiga nisbatan 5 foizgacha; 6. mahalliy ilmiy jurnallarda chop etilgan maqola uchun tashkilot (bir nechta muallif boʻlgan taqdirda, teng miqdorda taqsimlangan holda) lavozim maoshiga nisbatan 5 foizgacha; 7. respublikada chop etilgan yakka mualliflikdagi monografiya va qoʻlyozma uchun lavozim maoshiga nisbatan 10 foizgacha; 8. noyob qoʻlyozmalarni ilmiy muomalaga kiritgan nashr muallifiga (bir nechta muallif boʻlgan taqdirda, teng miqdorda taqsimlangan holda) lavozim maoshiga nisbatan 10 foizgacha”; g) “k” kichik band quyidagi tahrirda bayon etilsin: “k) har bir ixtiro va/yoki foydali modelga patent olganlik uchun muallifga (bir nechta muallif boʻlgan taqdirda, xorijiy hammualliflar va ilmiy darajaga ega boʻlmaganlardan tashqari, faqat ilmiy darajalilar oʻrtasida teng miqdorda taqsimlangan holda) lavozim maoshiga nisbatan belgilanadi. Bunda: har bir ixtiroga patent (elektron hisoblash mashinalari uchun yaratilgan dasturning rasmiy roʻyxatdan oʻtkazilganligi toʻgʻrisidagi guvohnoma bundan mustasno) olganlik uchun har bir muallifga lavozim maoshiga nisbatan 20 foizgacha; har bir foydali modelga patent (elektron hisoblash mashinalari uchun yaratilgan dasturning rasmiy roʻyxatdan oʻtkazilganligi toʻgʻrisidagi guvohnoma bundan mustasno) olganlik uchun har bir muallifga lavozim maoshiga nisbatan 15 foizgacha. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim”. 4. 12-bandda: a) “g” kichik band quyidagi tahrirda bayon etilsin: “g) Scopus, Web of Science indeksatsiyalangan maʼlumotlar bazalariga kirgan jurnallarda eʼlon qilingan maqola (monografiya) uchun har bir muallifga lavozim maoshiga nisbatan quyidagicha belgilanadi. Bunda: 1. birinchi kvartilga (Q1) kirgan jurnallarda eʼlon qilingan maqola uchun har bir muallifga lavozim maoshiga nisbatan 30 foizgacha; 2. ikkinchi kvartilga (Q2) kirgan jurnallarda eʼlon qilingan maqola uchun har bir muallifga lavozim maoshiga nisbatan 20 foizgacha; 3. uchinchi kvartilga (Q3) kirgan jurnallarda eʼlon qilingan maqola uchun har bir muallifga lavozim maoshiga nisbatan 15 foizgacha; 4. toʻrtinchi kvartilga (Q4) va boshqa umumeʼtirof etilgan indeksatsiyalangan maʼlumotlar bazalaridagi jurnallarda chop etilgan maqolalarning har bir muallifiga lavozim maoshiga nisbatan 5 foizgacha; 5. Scopus, Web of Science indeksatsiyalangan maʼlumotlar bazalarda konferensiya materiallarida eʼlon qilingan har bir maʼruza muallifiga lavozim maoshiga nisbatan 10 foizgacha; 6. mahalliy ilmiy jurnallarda chop etilgan maqola uchun tashkilot (bir nechta muallif boʻlgan taqdirda, teng miqdorda taqsimlangan holda) lavozim maoshiga nisbatan 5 foizgacha; 7. respublikada chop etilgan yakka mualliflikdagi monografiya va qoʻlyozma uchun lavozim maoshiga nisbatan 10 foizgacha; 8. noyob qoʻlyozmalarni ilmiy muomalaga kiritgan nashr muallifiga (bir nechta muallif boʻlgan taqdirda, teng miqdorda taqsimlangan holda) lavozim maoshiga nisbatan 10 foizgacha”; b) “e” kichik band quyidagi tahrirda bayon etilsin: “e) har bir ixtiro va/yoki foydali modelga patent olganlik uchun muallifga (bir nechta muallif boʻlgan taqdirda, xorijiy hammualliflar va ilmiy darajaga ega boʻlmaganlardan tashqari, faqat ilmiy darajalilar oʻtasida teng miqdorda taqsimlangan holda) lavozim maoshiga nisbatan belgilanadi. Bunda: har bir ixtiroga patent (elektron hisoblash mashinalari uchun yaratilgan dasturning rasmiy roʻyxatdan oʻtkazilganligi toʻgʻrisidagi guvohnoma bundan mustasno) olganlik uchun har bir muallifga 20 foizgacha; har bir foydali modelga patent (elektron hisoblash mashinalari uchun yaratilgan dasturning rasmiy roʻyxatdan oʻtkazilganligi toʻgʻrisidagi guvohnoma bundan mustasno) olganlik uchun har bir muallifga 15 foizgacha. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim”; v) quyidagi mazmundagi “m” kichik band bilan toʻldirilsin: “m) davlat ilmiy dasturlari loyihalarini koʻrib chiqadigan ilmiy-texnik kengashlarda har bir aʼzolik (ishtirok etganlik) uchun lavozim maoshiga nisbatan 15 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim”; g) quyidagi mazmundagi “n” kichik band bilan toʻldirilsin: “n) oliy taʼlim tashkilotlari bilan birgalikda ilmiy yoki laboratoriya vositalaridan keng foydalangan holda, yangi oʻquv mahsulotlari (trening kurslari, uslubiy taʼminotli oʻyinlar, uslubiy qoʻllanmalar)ni ishlab chiqish va joriy etishdagi ishtiroki uchun: oʻzbek yoki rus tilida, shuningdek, til mutaxassisliklari boʻyicha chet tilida har bir mahsulot (majmua) uchun lavozim maoshiga nisbatan 10 foizgacha; xorijiy tilda (til mutaxassisliklaridan tashqari) har bir mahsulot (majmua) uchun lavozim maoshiga nisbatan 20 foizgacha belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 30 foizdan oshmasligi lozim”; d) quyidagi mazmundagi “o” kichik band bilan toʻldirilsin: “o) ilmiy kengashlar huzuridagi ixtisosliklar boʻyicha (chet tili va mutaxassislik fanlaridan) malakaviy imtihon komissiyasi hamda oliy taʼlimdan keyingi taʼlimning barcha shakllarida oʻqishga talabgorlarni tanlab olish uchun kirish imtihonlari va izlanuvchilarni monitoringdan oʻtkazish boʻyicha komissiya (ishchi guruh) aʼzosi boʻlganligi uchun lavozim maoshiga nisbatan 5 foizgacha miqdorda belgilanadi. Mazkur talab asosida umumiy qoʻshimcha haq lavozim maoshiga nisbatan bir oyda 15 foizdan oshmasligi lozim”. 5. 26-band quyidagi mazmundagi xatboshi bilan toʻldirilsin: “Akademik, tashkiliy-boshqaruv va moliyaviy mustaqillik berilgan oliy taʼlim muassasalarida ilmiy, ilmiy-pedagogik va mehnat faoliyati bilan shugʻullanuvchi ilmiy darajaga ega xodimlarga ushbu tashkilotlarning budjetdan tashqari mablagʻlari hisobidan ham qoʻshimcha haq toʻlanishi mumkin. Bunda, qoʻshimcha haq belgilash talablari (mezonlari) ushbu tashkilotlarning kuzatuv kengashlari qarori bilan belgilanadi”.